מבצע חץ הבשן
תגובות > תגובות בין-לאומיות

הליגה הערבית הליגה הערבית גינתה "ניסיונות להרחיב את הכיבוש ברמת הגולן או לבטל באופן חד-צדדי את הסכם ההפרדה משנת 1974, פעולות המהוות הפרה בוטה של המשפט הבין-לאומי".
הארגון לשיתוף פעולה אסלאמי הארגון לשיתוף פעולה אסלאמי גינה את המשך והתגברות התוקפנות הישראלית נגד שטחי סוריה, הכוללת תקיפות צבאיות על תשתיות והרחבת הכיבוש הלא חוקי של האזור המפורז עם סוריה. בהצהרה נמסר כי פעולות אלו מהוות הפרה חמורה של החוק הבין-לאומי והחלטות האו"ם הרלוונטיות.
מצרים מצרים גינתה את ישראל על "ניצול חוסר היציבות בסוריה כדי להרחיב את הכיבוש ולהטיל מציאות חדשה, הפרה ברורה של המשפט הבין-לאומי".
ירדן ירדן: סגן ראש הממשלה ושר החוץ של ירדן איימן ספדי גינה את הכניסה של ישראל לשטח סוריה וההשתלטות על אזור החיץ, וטען כי ישראל "מפירה את המשפט הבין-לאומי".
איראן איראן: דובר משרד החוץ של איראן הצהיר כי "התוקפנות הזו היא הפרה בוטה של אמנת האומות המאוחדות", ודרש "תגובה מיידית ממועצת הביטחון של האו"ם כדי לעצור את התוקפנות ולהעמיד את משטר הכיבוש לדין".
פקיסטן פקיסטן: דובר משרד החוץ הפקיסטני הצהיר כי המהלך מהווה הפרה חמורה של החוק הבין-לאומי והתפתחות מסוכנת באזור שהוא ממילא בלתי יציב. בנוסף, הביע תמיכה מלאה בריבונותה ובשלמותה הטריטוריאלית של סוריה, וקרא לפעולה בין-לאומית מיידית שתשים קץ להפרותיה של ישראל.
קטר (מדינה) קטר גינתה את ההשתלטות הישראלית על אזור החיץ, ותיארה אותה כ"התפתחות מסוכנת; מתקפה בוטה על ריבונותה ואחדותה של סוריה; והפרה חמורה של המשפט הבין-לאומי".
עיראק עיראק: משרד החוץ העיראקי פרסם הצהרה המגנה את המתקפות הישראליות בסוריה, כ"פעולה המהווה הפרה בוטה של המשפט הבין-לאומי והחלטות בין-לאומיות רלוונטיות", וקרא למועצת הביטחון של האו"ם "למלא את אחריותה על ידי גינוי התוקפנות הברורה ונקיטת צעדים נדרשים להפסקת ההפרות".
ערב הסעודית ערב הסעודית: משרד החוץ הסעודי גינה את ההשתלטות הישראלית על אזור החיץ, וטען שהיא "תחבל בסיכוייה של סוריה להשיב את ביטחונה".
טורקיה טורקיה: נשיא טורקיה רג'פ טאיפ ארדואן אמר כי "אני אומר באופן ברור שהמסלול שהממשלה הישראלית מתעקשת לשמור עליו אינו באמת המסלול הנכון. ביטחון לא יכול להיות מושג על ידי שפיכת עוד דם, על ידי הפלת עוד פצצות על אזרחים חפים מפשע. זה תקף לא רק לגבי עזה ופלסטין, אלא גם לגבי סוריה". משרד החוץ הטורקי גינה בחריפות את כניסת ישראל לאזור החיץ בין ישראל לסוריה ואת התקדמותה לשטח סוריה. המשרד הוסיף כי מעשיה של ישראל מצביעים על "מנטליות כיבוש", במיוחד בעיתוי קריטי שבו השלום והיציבות בסוריה היו בדרך לשיפור. טורקיה שבה והביעה את תמיכתה בריבונותה, באחדותה הפוליטית ובשלמותה הטריטוריאלית של סוריה.
איחוד האמירויות הערביות איחוד האמירויות הערביות: משרד החוץ האמירותי גינה את כיבוש אזור החיץ על ידי ישראל.
כווית כווית: משרד החוץ הכוויתי הודיע שהוא מביע את "גינוי מדינת כווית והתנגדותה החריפה לפעולת ישראל לכיבוש האזור המפורז בגבול הסורי, פעולה הנחשבת להפרה בוטה של החוק הבין-לאומי ושל החלטות מועצת הביטחון, אשר הדגישו את הצורך בכיבוד ריבונותה, עצמאותה ושלמותה הטריטוריאלית של סוריה". ב-16 בדצמבר, משרד החוץ הכוויתי גינה שוב את החלטת הרשויות הישראליות להשתלט על שטחים נוספים ברמת הגולן, וטען שמדובר ב"פעולה המהווה הפרה חמורה של אמנת האו"ם, של עקרונות החוק הבין-לאומי ושל החלטות מועצת הביטחון".
עומאן עומאן: משרד החוץ העומאני גינה והביע מחאה חריפה על כך שישראל השתלטה על חלקים חדשים משטחי סוריה באזור הגבול המפורז והמשיכה את התקיפות הצבאיות על אתרים בבירה דמשק ובאזורים אחרים.
לבנון לבנון: משרד החוץ הלבנוני גינה את השתלטות ישראל על האזור המפורז ברמת הגולן הסורית ועל השטחים הסמוכים לה. בהודעה הרשמית נכתב כי "כיבוש זה מהווה פגיעה נוספת בשלמותה ובריבונותה של סוריה והפרה בוטה של החוק הבין-לאומי ושל החלטות הלגיטימציה הבין-לאומית, בתקופה הרגישה שבה סוריה נמצאת".
אלג'יריה אלג'יריה גינתה בחריפות את התקיפות הישראליות על מתקנים ושטחים סוריים, וקראה לקהילה הבין-לאומית לנקוט עמדה מאוחדת לשם שמירה על אחדות ושלמות אדמות סוריה.
מלזיה מלזיה גינתה בחריפות את פלישת ישראל לסוריה, וציינה כי מדובר בהפרה בוטה של ריבונות סוריה ושלמות אדמותיה. בהצהרה שפרסם משרד החוץ המלזי נאמר: "תקיפות האוויר שמבצע הכיבוש על מקומות שונים בשטחי סוריה מהוות הפרה ברורה של עקרונות הבסיס של מגילת האומות המאוחדות ושל החוק הבין-לאומי".
האומות המאוחדות האומות המאוחדות: דוברו של מזכ"ל האו"ם אנטוניו גוטרש, סטפן דוז'אריק, אמר כי "הרחבת הכיבוש על ידי ישראל מהווה הפרה של הסכם 1974".
ארצות הברית ארצות הברית: דובר מחלקת המדינה של ארצות הברית, מתיו מילר, אמר כי "לכל מדינה יש את הזכות לנקוט פעולה נגד ארגוני טרור וכל מדינה, אני חושב, תהיה מודאגת מוואקום אפשרי שעלול להתמלא על ידי ארגוני טרור בגבולה", וקבע כי ההשתלטות הישראלית "היא פעולה זמנית שהם נקטו בתגובה לפעולות של הצבא הסורי לסגת מאותו אזור". מזכיר המדינה של ארצות הברית אנתוני בלינקן אמר כי "המטרה המוצהרת של הפעולות הללו מצד הישראלים היא לוודא שהציוד הצבאי שננטש על ידי הצבא הסורי לא ייפול לידיים הלא נכונות – טרוריסטים, קיצוניים וכדומה. אבל אנחנו נדבר – אנחנו כבר מדברים – עם ישראל, ועם אחרים, על הדרך קדימה".
צרפת צרפת: משרד החוץ הצרפתי דרש מישראל "לסגת מהאזור ולכבד את ריבונותה ושלמותה הטריטוריאלית של סוריה", ותיאר את הפלישה הצבאית כהפרה של ההסכם מ־1974.
גרמניה גרמניה: ממשלת גרמניה קראה לישראל לנטוש את התוכניות שמטרתן להכפיל את מספר הישראלים ברמת הגולן. דובר משרד החוץ הגרמני, כריסטיאן וגנר, ציין: "מדובר בבירור באזור השייך לסוריה אך נמצא תחת שליטת הכיבוש הישראלי ולכן הוא נחשב כוח כובש באזור זה בהתאם לחוק הבין-לאומי".
אוסטריה אוסטריה: שר החוץ האוסטרי אלכסנדר שלנברג ביקר את מדיניות ישראל בשטחים הסוריים הכבושים, ותיאר אותה כ"בלתי נבונה" וככזו הנוגדת את החוק הבין-לאומי. הוא הביע את התנגדות אוסטריה לקריאת ישראל להכפיל את מספר התושבים ישראלים ברמת הגולן.